**மினிமாதா அகம் தாசு குரு** (*Minimata Agam Dass Guru*)(15 மார்ச் 1916 – 31 மே 1973) என்பவர் இந்தியத் தேசிய காங்கிரசு கட்சியினைச் சேர்ந்த இந்திய அரசியல்வாதி மற்றும் முதல், இரண்டாவது, மூன்றாவது, நான்காவது மற்றும் ஐந்தாவது மக்களவையில் (இந்திய நாடாளுமன்றத்தின் கீழ் சபை) நாடாளுமன்ற உறுப்பினராக இருந்தவர் ஆவார்.

இளமை
----

மினிமாதா 1916-ல் அசாமில் உள்ள நவகான் மாவட்டத்தில் பிறந்தார். நவாகன் மற்றும் ராய்ப்பூர் பெண்கள் பள்ளியில் கல்வி பயின்றார்.

அரசியல் வாழ்க்கை
----------------

1955ஆம் ஆண்டு நாடாளுமன்ற உறுப்பினராக இருந்த இவரது கணவர் குரு அகம்தாசின் மரணத்திற்குப் பிறகு நடந்த இடைத்தேர்தலில் முதல் முறையாக மக்களவைக்கு மினிமாதா தேர்ந்தெடுக்கப்பட்டார். பின்னர் இதே தொகுதியில் காங்கிரசு கட்சி சார்பில் போட்டியிட்டு வெற்றி பெற்றார். 1962-ல், இவர் மத்தியப் பிரதேச மாநிலத்தில், பட்டியல் சாதியினர் ஒதுக்கப்பட்ட தொகுதியான பலோடா பஜாரில் இந்தியத் தேசிய காங்கிரசு கட்சிக்காகப் போட்டியிட்டார். இவர் 52%க்கும் அதிகமான வாக்குகளைப் பெற்று, பிரஜா சோசலிச கட்சி வேட்பாளரைத் தோற்கடித்தார். 1967ஆம் ஆண்டில், இவர் இந்தியத் தேசிய காங்கிரசு கட்சிக்காக மத்தியப் பிரதேச மாநிலத்திலிருந்த ஜான்ஜ்கிர் என்ற பட்டியல் சாதி ஒதுக்கீட்டுத் தொகுதியில் போட்டியிட்டு 62%க்கும் அதிகமான வாக்குகளைப் பெற்று வெற்றி பெற்றார். மினிமாதா 1971-ல் ஜாஞ்ச்கீர் தொகுதியில் மீண்டும் இந்தியத் தேசிய காங்கிரசு கட்சிக்காகப் போட்டியிட்டு மீண்டும் தேர்தலில் வெற்றி பெற்றார். இவர் 1973-ல் தனது பாராளுமன்ற பதவிக்காலம் முடிவதற்குள் இறந்தார்.

பாராளுமன்றப் பணியைத் தவிர, மாநில காங்கிரசு குழுவின் பொதுச் செயலாளராகவும் பணியாற்றினார். குரு காசிதாசு சேவா சங்கத்தின் தலைவர்; அரிசன் கல்விச் சங்கத்தின் தலைவர்; துணைத் தலைவர், மாநில தாழ்த்தப்பட்ட வகுப்பு கழகச் செயலாளர், மகளிர் குழு, ராய்ப்பூர், ராய்ப்பூர் சமூக நல வாரியத்தின் உறுப்பினராகவும், ராய்ப்பூர் மாவட்ட காங்கிரசு குழு உறுப்பினராகவும் இருந்துள்ளார்.

மினிமாதா சட்னாமி அரசியலுடன் தொடர்புடையது. இது அம்பேத்காரிசம் தலித் சுய உறுதிப்பாட்டின் ஒரு வடிவமாகும். கணவனின் மரணத்திற்குப் பிறகு, இவர் சமூகத்தின் தலைமைப் பொறுப்பை ஏற்றார். இவர் சாதிவெறி மற்றும் தீண்டாமைக்கு எதிராகவும், குழந்தை திருமணம் மற்றும் வரதட்சணைக்கு எதிராகவும் போராடினார்.

குடும்ப வாழ்க்கை
----------------

மினிமாதா சூலை, 2, 1930-ல் சிறீ அகம் தாசு குருவை மணந்தார். இவரது பாராளுமன்ற விவரங்கள் வாசிப்பு, பின்னல், பூத்தையல் வேலை, சமையல் மற்றும் தோட்டக்கலை, மற்றும் சமூக மற்றும் அரசியல் விவகாரங்களில் விவாதம் மற்றும் விவாதம் என இவரது பொழுதுபோக்குகளைப் பட்டியலிட்டது.

ராய்ப்பூரில் இருந்து தில்லி செல்லும் விமானத்தில் மினிமாதா விமான விபத்தில் இறந்தார். பாலம் விமான நிலையத்தில் தரையிறங்க முயன்ற விமானம் விபத்துக்குள்ளானது.

மேற்கோள்கள்
-----------

1. 1 2 3   *Dalit movement in India and its leaders, 1857-1956*. .
2. 1 2 3 4 5  "Lok Sabha member profiles". *Lok Sabha*. 29 July 2017 அன்று பார்க்கப்பட்டது.
3. ↑   *Statistical Report on General Elections, 1962, to the Third Lok Sabha*. Election Commission of India. பக். 109. .
4. ↑   *Statistical Report on General Elections, 1967, to the Fourth Lok Sabha*. Election Commission of India. பக். 131. .
5. ↑   *Statistical Report on General Elections, 1971 to the Fifth Lok Sabha*. Election Commission of India. பக். 142. .
6. 1 2  Singh, Yasna (2013). *Satnami Self-Assertion and Dalit Activism: everyday life and caste in rural Chhattisgarh (central India) (PhD Dissertation)*. London School of Economics and Political Science e-theses. .
7. ↑  Sen, Ilina (2014). *Inside Chhattisgarh: A Political Memoir*. Penguin.